**Pakkumiskutse**

**Paide Linnavalitsus annab kasutusse äripinna avalikul pakkumisel Paide linn Roosna-Alliku alevik Pargi tn 10 (68401:003:0173) hoones ruumi nr 27 üldpindalaga** **9 m2.**

1. Ruumid (objektid) antakse kasutusse alates lepingu sõlmimisest kuni 31. detsember 2027.
	1. Ruumide kasutusotstarve on kontoriruumid.
	2. Ruumide üürihinna alghind 1m2 kohta: 4 eurot 1 m2. (Üürihind sisaldab vee-, kütte-, ja elektrikulusid)
	3. Kasutusse andjal on õigus üks kord aastas tulenevalt tarbjahinnaindeksi muutusest võrreldes eelneva aastaga muuta pakkumise tulemusel kujunenud 1 m2 hinda, teatades sellest üürnikule kirjalikult 30 päeva ette.
2. Objekti kirjeldus.
	1. Enne pakkumise esitamist tutvub pakkuja objektidega põhjalikult ja arvestab tegelike tingimustega.
	2. Juurdepääs hoonele on hea.
	3. Kasutusse andjal ei ole kohustust objekte parendada kasutusperioodi jooksul.
	4. Kasutajal on keelatud objektide allrendile andmine.
	5. Kõik objektide parendused, ümberehitused jne. tuleb enne nende tegemist kasutusse andjaga kirjalikult kooskõlastada. Kasutusse andjal ei ole vastavate kulutuste tasumise kohustust, kui selle osas ei lepita eraldi täiendavalt kokku.
	6. Ruumidega tutvumine **kohapeal on võimalik eelneval kokkuleppel** telefonil: +372 511 3380.
	7. Tutvustava info ning muud objekti puudutavad küsimused. Tööpäevadel 8.00-16.00 telefonidel +372 511 3380 või e-postil mait.grigorjev@paide.ee.
3. Kasutaja kohustused objekti haldamisel.
	1. Kasutaja kasutab ja hooldab objekte kehtivatele nõuetele heaperemehelikult, korraldab objekti heaperemeheliku haldamise omal kulul.
	2. Kasutaja tasub ruumide kasutamisega seotud kulud (elekter, vesi, kanalisatsioon, küte, valveteenus, koristamine, jne.), mis on arvestatud üürihinna sisse.
	3. Erilubade, täiendavate kooskõlastuste, kontrollimiste, katsetuste jne vajadusel taotleb need kasutaja omal kulul.
	4. Lepingu lõppedes
		1. Tagastab kasutusse andjale lepinguobjektid samas seisukorras, komplektsuses, nagu ta need sai. Vajadusel asendades purunenud ja kasutuskõlbmatuks muutunud asjad vähemalt samaväärsetega.
		2. Annab ruumid üle seisukorras, mis võimaldab nende sihipärasele kasutusele võttu ilma täiendava remondita. Enne objekti tagastamist teostab kasutaja vajadusel sanitaarremondi.
4. Nõuded pakkujale
	1. Pakkujal ei tohi pakkumise esitamise tähtaja esitamise seisuga olla riiklike maksude võlgnevusi ega võlgnevusi Paide Linnavalitsusele.
	2. Pakkuja ei tohi olla pakkumise korraldamise ja otsustamisega seotud isik.
	3. Pakkumises ei ole lubatud osaleda ettevõtjatel, kelle elu- või asukoht on Venemaa Föderatsioonis või Valgevene Vabariigis.
5. Kirjalikul pakkumisel osalemiseks esitab pakkuja pakkumise kuulutuses märgitud tähtajaks „Pakkumise vorm.docx“ vormi kohase digitaalselt allkirjastatud pakkumise (pakkuja seadusliku esindaja poolt digitaalselt allkirjastatuna), mis peab sisaldama vähemalt järgmisi andmeid:
	1. Andmed pakkuja kohta
		1. Füüsilise isiku ees- ja perekonnanimi, isikukood, telefoninumber, e-posti aadress.
		2. juriidilise isiku nimi, registrikood, esindaja nimi, telefoninumber, e-posti aadress.
	2. Kinnitus pakkumisobjektiga tutvumise ning kõigi pakkumisjuhendi nõuete arvesse võtmise kohta.
	3. Pakkujatele esitatud nõuetele vastavuse kinnitus.
	4. Kui pakkumise esitab pakkuja seadusliku esindaja poolt volitatud isik, lisada vastav volikiri.
	5. Pakkumine ja sellele lisatud dokumendid peavad olema koostatud eesti keeles, allkirjastatud pakkuja seadusliku esindaja või tema poolt volitatud isiku poolt , saadetud e-posti aadressile paide@paide.ee hiljemalt pakkumise esitamise tähtajaks.
	6. Pakkujal on kohustus kirjeldada oma tegevuse sisu üüripinnal.
6. Kasutusse andjal on õigus pakkumise sisu, pakkuja tegevuse sobivuse ja muude andmete kontrollimiseks ja täpsustamiseks esitada pakkujale küsimusi ja nõuda dokumentide esitamist. Pakkuja on kohustatud vastava teabe, selgitused ja dokumendid esitama 3 tööpäeva jooksul. Tähtajaks mittevastamisel või vastuses dokumentide, selgituste jne. esitamisel pakkuja pädevuse ja pakkumise juhendi nõuete mittetäitmisel nõutud ulatuses, on kasutusse andjal õigus vastav pakkumine tagasi lükata.
7. Pakkumise komisjon hindab pakkumuse maksumust ja tegevuse sobivust hoone üldisesse keskkonda.
8. **Pakkumiste esitamise tähtaeg on 05.02.2024 kell 10.00. Pakkumised esitada digitaalselt allkirjastatuna e-posti aadressile** **paide@paide.ee****.** Digitaalselt allkirjastatud pakkumisele märkida teema nimeks **„Pargi tee 10 ruum 27“**
9. Kui kirjaliku pakkumise korral on pakkumised võrdsed, annab pakkumise komisjon võrdse pakkumise teinud pakkujatele õiguse esitada uus kirjalik pakkumine viie tööpäeva jooksul. Uus pakkumine ei või olla väiksem juba tehtud pakkumisest.
10. Pakkumisel osalejad on oma pakkumisega seotud alates pakkumise tegemisest kuni pakkumise jõusoleku tähtajani. Isik või isikud, kelle kasuks pakkumise tulemused kinnitatakse, on oma pakkumisega seotud kuni lepingu sõlmimiseni.
11. Edukaks tunnistatakse ja leping sõlmitakse nõuetekohase pakkujaga, kes on esitanud nõuetekohase pakkumise ning kelle tegevuse sobivuse kiidab heaks komisjon.
12. Esitatud pakkumist ei võeta arvesse ja pakkujat ei loeta enampakkumisel osalejaks, kui esineb mõni järgmistest puudustest:
	1. pakkumine esitatakse e-posti teel Paide Linnavalitsusse pärast nõutud tähtaega;
	2. pakkumisest ei ole aru saada, et see sisaldab pakkumist ja millist objekti;
	3. esitatud pakkumissumma on alla alghinna;
	4. teise isiku esindamise korral puudub esindusõigus pakkumise esitamiseks;
	5. mõni nõutud dokumentidest jäetakse esitamata või esitatakse puudustega ning tingimuste täitmist ei ole võimalik kindlaks teha.